kardosdrur/scandi-wiki huggingface dataset:
Blue Harvest (Family Guy)

Blue Harvest er et 42 minutter langt premiereafsnit af sjette sæson af den animerede komedieserie Family Guy. Afsnittet er en parodi af Star Wars Episode IV: Et nyt håb, hvor de forskellige Family Guy-figurer udfylder rollerne som Star Wars-figurer. Blue Harvest var det første i en planlagt Family Guy-trilogi der parodierer de gamle Star Wars-film. Parodien af Star Wars Episode V: Imperiet slår igen; Something, Something, Something, Dark Side, vil blive sendt i foråret 2010 som en del af sæson otte.

Medvirkende

Produktion 
Afsnittet blev støttet og godkendt af Lucasfilm, soundtracket til Star Wars Episode IV: Et nyt håb blev også benyttet og flere steder er scenerne direkte kopier af filmens.

Navnet Blue Harvest var kodenavnet brugt under optagelserne af Star Wars Episode VI: Jediridderen vender tilbage. Da Blue Harvest blev lavet vidste forfatterne endnu ikke om de ville lave alle de gamle Star Wars-film i Family Guy-udgaver, og folkene bag har da også på kommentarsporet til Blue Harvest udtalt, at de så ville have ventet med at bruge titlen til den tredje film.

Gæstestjerner 
Blue Harvest har flere gæstestjerner, som indspillede korte replikker, bl.a. Chevy Chase og Beverly D'Angelo, der lagde stemmer til deres respektive figurer i Fars fede ferie-filmene. Den konservative republikanske radiovært og politiske kommentator Rush Limbaugh optrådte også som sig selv i et fiktivt radioprogram i Star Wars, hvor han nægter at anerkende den globale opvarmning på isplaneten Hoth.

Ekstern henvisning 
 

Afsnit af Family Guy (sæson 6)
Family Guy
Christina Applegate

Christina Applegate (født 25. november 1971) er en amerikansk skuespiller, kendt for sine roller i amerikanske sitcoms som Vore værste år (Married... with Children) og Samantha Who?. Hun vandt i 2003 en Emmy Award for bedste kvindelig gæsteskuespiller i en komedieserie, for sin medvirken i Friends. Hun har også opnået succes med Netflixserien Dead to Me, hvor hun spillede hovederollen og også var producer af serien.

Filmografi

Film 
 Mars Attacks! (1996)
 Just Visiting (2001)
 The Sweetest Thing (2002)
 View from the Top (2003)
 Wonderland (2003)
 Anchorman: The Legend of Ron Burgundy (2004)
 Employee of the Month (2004)
 The Rocker (2008)
 Going the Distance (2010)
Vacation "Fars sygt fede bilferie" (2015)
Bad Moms (2016)
A Bad Moms Christmas (2017)

Tv 
 Vore værste år (1987-1997)
 Jesse (1998-2000)
 Friends (2002, 2003), to episoder
 King of the Hill (2004), en episode
 Samantha Who? 2007-2009)
 Reno 911! (2008), en episode
Dead to Me (2019-)

Litteratur / kilder 
 Nicolas Barbano: Drengene elsker verdens dummeste blondine (PS Pige-Special nr. 2, 1995)

Ekstern henvisning 

 

Personer fra Hollywood 
Skuespillere fra Californien
Filmskuespillere fra USA
Tv-skuespillere fra USA
Margaret Mead

Margaret Mead (født 16. december 1901, død 15. november 1978) var en amerikansk antropolog, der først og fremmest er kendt for sin forskning inden for personlighedsudvikling, kønsroller og seksualitet.
Det var især hendes feltarbejde på Samoa, i Melanesien og på Bali, beskrevet i en række bøger, der gjorde hende verdensberømt og fungerede som akademisk grundlag for debatten i 1960'ernes seksuelle revolution. 

Hun var i en periode gift med Gregory Bateson, der også var antropolog. Sammen fik de datteren Mary Catherine Bateson, der fortsatte forældrenes studier.

Bibliografi 
 Egne bøger

 Coming of Age in Samoa (1928)
 Growing Up in New Guinea (1930) 
 The Changing Culture of an Indian Tribe (1932)
 Kvinde og mand i tre primitive samfund (Sex and Temperament in Three Primitive Societies, 1935)
 And Keep Your Powder Dry: An Anthropologist Looks at America (1942)
 Køn og kultur (Male and Female, 1949)
 New Lives for Old: Cultural Transformation in Manus, 1928-1953 (1956)
 People and Places (1959)
 Continuities in Cultural Evolution (1964)
 Kultur og engagement – en studie af generationskløften (Culture and Commitment, 1970)
 Blackberry Winter: My Earlier Years (1972; selvbiografi)

Som redaktør eller medforfatter

 Cultural Patterns and Technical Change (redaktør, 1953)
 Primitive Heritage: An Anthropological Anthology (redaktion s.m. Nicholas Calas, 1953)
 An Anthropologist at Work (redaktør, 1959)
 The Study of Culture At A Distance (i redaktion med Rhoda Metraux, 1953)
 Themes in French Culture (skrevet i samarbejde med Rhoda Metraux, 1954)
 The Wagon and the Star: A Study of American Community (oprindeligt skrevet i samarbejde med Muriel Whitbeck Brown, 1966)
 A Rap on Race (skrevet i samarbejde med James Baldwin, 1971)
 A Way of Seeing (skrevet i samarbejde med Rhoda Metraux, 1975)

Eksterne henvisninger 

Margaret Mead-citater 

Antropologer fra USA
Amerikanere i 1900-tallet
Kvindernes æresgalleri i USA
Stephanos fra Alexandria

Stephanos fra Alexandria (Stephanus Alexandrinus) var en østromersk matematiker og filosof; han var lærer ved hoffet hos kejser Herakleios (ca. 610-641) i Konstantinopel.

Stephanos underviste og forelæste i Platon og Aristoteles, i geometri, aritmetik, astronomi og musik
og skrev adskilligt, blandt andet en kommentar til Aristoteles. Man har ligeledes antaget at Stephanos er forfatter til
adskillige apokryfe arbejder, jævnfør H. Usener:De Stephano Alexandrino commentatio (1880).

Af en kommentar til Isagoge af den syriske filosof og nyplatoniker Porfyr er der kun bevaret fragmenter.

Kilder 
 , forfattet af rektor Julius Centerwall

Eksterne henvisninger 
 

Senantikken
Tjek fødsels- og dødsår
Filosoffer fra Det Østromerske Kejserdømme
Ugglan
Horsens Basketball Club

Horsens Basketball Club også kaldet Horsens BC er en dansk basketballklub hjemmehørende i Horsens. Klubben er også tidligere kendt som Vitus Bering Pirates, dameholdets navn. Nu kaldes dameholdet for Horsens Pirates. Klubbens herrehold blev før sæsonen 2007/2008 tvangsnedrykket fra Canal Digital Ligaen, og man valgte herefter kun at satse på dameholdet, som i 2007/2008 spiller i den bedste række, Dameligaen.

Navnet Vitus Bering Pirates henviser kun indirekte til den danske søfarer Vitus Bering, idet uddannelsescenteret Vitus Bering Danmark, som ligger i Horsens, har været hovedsponsor for holdet siden sæsonen 2001/2002.

Klubbens historie 
Klubben blev stiftet i 1965 og er den ældste basketballklub i Horsens. I 1978 blev udbryderklubben Horsens IC stiftet, og der har været en del lokal rivalisering siden.

Danmarksmesterskaber til damerne 
Horsens BC har satset på eliteafdelingen på både dame- og herresiden. Damerne har de bedste resultater med danmarksmesterskaber i 1986 og 1993 samt sejr i Landspokalturneringen 2007.

Oprykning og tvangsnedrykning på under et år 
Herresiden kom i 2005-2007 ud for lidt af en rutchetur. Først vandt holdet i 2005/2006 1. Division efter 20 sejre i 22 kampe og blev efterfølgende af Basketliganævnet godkendt til oprykning til Canal Digital Ligaen efter kriterier, der bygger på både økonomiske og sportslige vurderinger. I sæsonen 2006/2007 havde holdet det svært rent resultatmæssigt og var på vej mod en bundplacering, da liganævnet den 15. marts meddelte, at AaB Basket og Horsens BC ville blive tvangsnedrykket. I AaB tog man meddelelsen til efterretning og droppede elitebasketball som en del af AaB-koncernen. I Horsens BC ankede man afgørelsen, da man ikke kunne forstå, at man med kun otte måneders mellemrum kunne blive vurderet så forskelligt. Da afgørelsen i Danmarks Basketball-Forbunds Ordens- og Amatørudvalg også gik klubben imod, valgte man at droppe yderligere anke (til Danmarks Idræts-Forbunds Ordens- og Amatørudvalg), idet man ikke regnede med at kunne nå at samle et tilstrækkeligt stærkt hold. Konsekvensen blev at klubben droppede at satse på et elitehold på herresiden.

Klubbens resultater

Damer 
 2 DM-guld.
 1 pokalmesterskab (under navnet Vitus Bering Pirates).

Eksterne henvisninger 
 Hjemmeside for Horsens BC og Vitus Bering Pirates

Noter 

Basketballklubber i Danmark
Basketball Club
Etableret i 1965
Hermann Clausen

Hermann Asmuss Clausen (født 24. juli 1885 i Eggebæk, død 12. april 1962 i Slesvig) var sydslesvigsk politiker for SPD og SSW.

Efter at være gået ud af folkeskolen arbejdede Clausen som administrativ medarbejder ved de tyske jernbaner. I hans hjemby Slesvig er Hermann-Clausen-Straße opkaldt efter ham.

I perioden 1920–1929 var Hermann Clausen socialdemokratisk byrådsmedlem i Slesvig og indtil 1933 borgerrepræsentant og medlem af magistraten.

Fra 1945 sad Clausen i amtsrådet for SPD i det daværende Slesvig amt, og i 1948 genindtrådte han i Slesvig byråd. På grund af den tysknationale antidanske kurs i det tyske socialdemokrati under Kurt Schumachers formandsskab valgte Clausen at udtræde af partiet i juli 1946. Han forsøgte at grundlægge et sydslesvigsk socialdemokrati, men da det ikke lykkedes, blev han medlem af Sydslesvigsk Vælgerforening (SSW), hvis formand han var 1950–1955.

I perioden 1946–1950 var Clausen medlem af den slesvig-holstenske landdag som repræsentant for SSW.

I perioden 1949–1953 var Clausen medlem af den tyske forbundsdag, valgt på den slesvig-holstenske landsliste, og som den eneste repræsentant for SSW stod han uden for gruppesamarbejde, indtil han den 23. januar 1952 tilsluttede sig fraktionen Föderalistische Union.

I 1945 blev Hermann Clausen udnævnt til borgmester i Slesvig, i 1946 valgt til borgmester, og han sad indtil 1948.

Litteratur 
 Nils Vollertsen: Sydslesvig. Odense Universitetsforlag 1984. 
 Lars N. Henningsen et al.: Sydslesvigs danske historie. Flensborg 2009.

Referencer 

Medlemmer af Forbundsdagen
Politikere fra SPD
Politikere fra SSW
Personer fra Slesvig by
Danske sydslesvigere
Medlemmer af landdagen i Slesvig-Holsten
Statholder (Slesvig og Holsten)

Den kongelige statholder var kongens stedfortræder i hertugdømmerne Slesvig (≈ Sønderjylland) og Holsten. Statholderens opgaver var at varetage kongens interesser og føre tilsyn med hertugdømmernes embedsmænd og retter. De førte også tilsyn med vej-, dige- og møntvæsen.

Statholdere blev for første gang indsat i 1545, et år efter den 1544 stedfundne landsdeling mellem Christian 3. og hans brødre Adolf af Gottorp og Hans den Ældre. I de første årtier var statholderens område begrænset til hertugdømmernes kongelige dele. Først efter den Store Nordiske Krig forenedes Sønderjyllands gottorpske områder igen med de kongelige. De gottorpske områder i Holsten fulgte i 1773. Mens den danske konge i Slesvig var hertug (lensmand) og konge (lensherre) i samme person, var han og hans statholder i Holsten underlagt den tyske kejser. 

Under landsdelingerne blev overordnede beslutninger, som gjaldt hertugdømmerne som helhed, truffet en såkaldt fællesregering. I 1648 oprettede Frederik 3. et regeringskancelli i Glückstadt, og statholdere førte nu også tilsynet over hertugdømmernes kanslere (senere blev kancelliet delt i et sønderjysk kancelli i Slesvig by og et holstensk, som forblev i Glückstadt). Fra 1731 residerede de kongelige statholdere på Gottorp Slot i Slesvig by. Embedet bestod med mindre afbrydelser frem til 1848.

Kongelige statholdere i Slesvig og Holsten:
 Johan Rantzau
 Henrik Rantzau
 Gert Rantzau
 Christian Rantzau
 Detlef Rantzau
 Frederik Ahlefeldt (1623-1686)
 Frederik Ahlefeldt (1662-1708)
 Carl Ahlefeldt
 Karl August af Brandenburg-Kulmbach
 Frederik Ernst af Brandenburg-Kulmbach
 Friedrich Ludwig von Dehn
 Carl af Hessen
 Frederik af Hessen
 Frederik af Nør
 Christian von Rantzau?

 
Sønderjyllands historie (på tværs af landegrænser)
Valdís Óskarsdóttir

Valdís Óskarsdóttir (født 1949) er en islandsk filmklipper, der bl.a har arbejdet på amerikanske produktioner som Evigt solskin i et pletfrit sind og Finding Forrester, samt danske film som Festen og Mifunes sidste sang. Hun vandt i 2005 en BAFTA Award for bedste klipning for Evigt solskin i et pletfrit sind. For både Festen og Mifunes sidste sang vandt hun i 1998 og 1999 en Robert for årets klipning.

Filmografi i udvalg 
 Vantage Point (2008)
 En mand kommer hjem (2007)
 Mongol (2007)
 Evigt solskin i et pletfrit sind (2004)
 Skagerrak (2003)
 Hafið (Havet, 2002)
 Finding Forrester (2000)
 Mifunes sidste sang (1999)
 Festen (1998)
 Les Misérables (1998)

Ekstern henvisning 
 

Filmfolk fra Island
Personer fra Akureyri
Listestemme

Listestemmer er stemmer som er afgivet ved et valg på en kandidatliste, men ikke som en personlig stemme på en kandidat. Er der anvendt partiliste, bruges listestemmerne ud over til mandatfordelingen til udvælgelsen af kandidater ved hjælp af fordelingstallet.

Se også 

Politiske valg i Danmark
The Cleveland Show

The Cleveland Show er en amerikansk animeret komedieserie, der havde premiere 27. september 2009. Det er en spin-off serie af Family Guy og er skabt af Mike Henry (stemme, manuskriptforfatter og producer på Family Guy), Richard Appel (manuskriptforfatter på Family Guy) og Seth MacFarlane (medskaber af Family Guy).

Baggrund 
Som spin-off til Family Guy hænger The Cleveland Show sammen med denne serie. Oprindeligt en Family Guy-figur, følte Mike Henry (stemme til Cleveland), at Cleveland fortjente sit eget show. Skaber af Family Guy Seth MacFarlane bidrager også til dette show, både som manuskriptforfatter, producer, skuespiller og medskaber. Ligesom i tilfældet med American Dad!, går mange af folkene bag de to show igen også på The Cleveland Show.

Plot & miljø 

Cleveland Browns (stemme af Mike Henry) nyintroducerede familie består af hans kone Donna Tubbs (stemme af Sanaa Lathan), hendes fjortenårige datter Roberta Tubbs (stemme af Reagan Gomez), hendes femårige søn Rallo Tubbs (Mike Henry) og Clevelands nu fjortenårige overvægtige søn Cleveland Brown Jr. (stemme af Kevin Michael Richardson)

Folkene bag

Ekstern henvisning 
 Officiel hjemmeside
7-9-13 (talemåde)

7-9-13-remsen er en folkelig trylleremse til afværgelse af nemesis, som siges straks efter, at man har sagt noget overmodigt. F.eks. "Jeg har da stadig mit gode helbred, 7-9-13". Trylleremsen 7-9-13 siges ofte i forbindelse med at banke under bordet. Et bank for hvert tal. Hvis man ikke lige har et bord eller blot noget træ i nærheden, kan 7-9-13 også siges i stedet for at banke. 7-9-13-remsen menes at være opstået i begyndelsen af 1900-tallet og eksisterer kun i Danmark. Der findes ikke nogen hovedkilde til netop denne talkombination, men det ser ud som om, at disse tre tal er valgt, fordi de hver især har en meget tung symbolik. En tilsvarende remse i den engelsk-talende verden er "knock on wood".
 
Ord og vendinger
Traditioner
Kamille

Kamille kan henvise til:

 Kamille (Matricaria), en planteslægt
Vellugtende Kamille (Matricaria recutita)
Skivekamille (Matricaria discoidea)
 Kamille (Tripleurospermum), en anden planteslægt
 Lugtløs kamille ((Tripleurospermum perforatum), en urt
 Strandkamille, en en to- eller flerårig plante i kurvblomst-familien
Fordelingstallet

Fordelingstallet er et der bruges til udvælgelse kandidater ved et valg for de politiske partier, der anvender partiliste som opstillingsform af sine kandidater. Tallet fremkommer ved, at partiets samlede stemmetal (i storkredsen ved folketingsvalg, i kommunen/regionen ved kommunal- og regionsrådsvalg og hele landet ved Europa-Parlamentsvalg), divideres med et tal, der er én større end det antal mandater, som partiet får i henholdsvis storkredsen, regionen, eller hele landet. Det fremkomne tal forhøjes til nærmeste hele tal, er tallet et helt tal, da til næste hele tal, der herefter er partiets fordelingstal.

Politiske valg i Danmark
Stiller

En stiller er en der anbefaler et parti eller liste til et valg.

For at kunne stille op til kommunale og regionale valg skal et parti eller en liste samle et antal stillere der med underskrift anbefaler opstillingen. Afhængig af kommunens størrelse kræver det mellem 25 og 150 stillere. Kun stillerne med valgret kan skrive under på en stillerliste og kun én gang. Kandidater kan ikke skrive under som stiller for den liste, hvor de selv står. 

Til folketingsvalg kan kandidater uden for partierne opstilles ved anbefaling af mellem 150-200 af opstillingskredsens vælgere som stillere. Ingen må som stiller for mere end én kandidatliste.

Nye partier, der ønsker at deltage i et folketingsvalg, skal anmelde dette til indenrigs- og socialministeren senest kl. 12 femten dage før selve valgdagen. Med anmeldelsen skal følge underskrifter fra et antal vælgere, der mindst svarer til 1/175 af samtlige gyldige stemmer ved det sidst afholdte folketingsvalg. Det svarer normalt til omkring 20.000 underskrifter.

Kilde 

 Indenrigs- og Socialministeriet – Valgordbog 2009
 Økonomi- og Indenrigsministeriet – Valgordbog 2014

Politiske valg i Danmark
Fuzzy Door Productions

Fuzzy Door Productions er et amerikansk tv-produktionsselskab grundlagt af Seth MacFarlane. Selskabets produktion inkluderer MacFarlanes animerede komedieserier Family Guy, American Dad! og The Cleveland Show, samt liv-action komedieserien The Winner.

Ekstern henvisning 
 Fuzzy Door Productions på IMDB 

Filmselskaber fra USA
Family Guy
American Dad!
The Cleveland Show
Klovn (arketypisk)

Klovnen som arketypisk figur fremstillet i komedie- farce- eller romanform er et sindbillede på alle verdens skæve og mislykkede eksistenser og forener i sig på en gang det tragiske, det latterlige, det rørende og det ophøjede. Cervantes' roman Don Quixote er romanlitteraturens klovn par excellence.

Humor
Jon Heder

Jonathan Joseph "Jon" Heder (født 26. oktober 1977) er en amerikansk skuespiller, filmskaber og manuskriptforfatter. Heder er bl.a. kendt fra film som Napoleon Dynamite og Blades of Glory.

Udvalgt filmografi 
 Napoleon Dynamite (2004)
 The Benchwarmers (2006)
 School for Scoundrels (2006)
 Blades of Glory (2007)
 Surf's Up (2007)

Eksterne henvisninger 

 

Skuespillere fra USA
Det Kristne Gymnasium

Det Kristne Gymnasium (i daglig tale blot "KG") er et privat gymnasium beliggende i Ringkøbing.
Det ligger på Vasevej sammen med de øvrige ungdomsuddannelser i byen, dvs. Ringkøbing Gymnasium og Ringkøbing Handelsskole. Det Kristne Gymnasium blev oprettet i 1979 og har ca. 207 elever. På den tilhørende kostafdeling bor 154 af skolens elever.

I følge analyser fra Dansk Erhverv, var Det Kristne Gymnasium Danmarks bedste gymnasium i forhold til at løfte elevernes karakterer i både 2014, 2015 og 2016.

Historie 
Det Kristne Gymnasium har haft elever siden sin oprettelse i 1979. Gymnasiets historie begynder nogle år tidligere, hvor en arbejdsgruppe satte sig for at undersøge mulighederne for at rejse et kristent skolecenter. Undervejs i processen skete der flere opbremsninger. Trods stor lokalpolitisk opbakning var Undervisningsministeriet meget henholdende med at give tilladelse til oprettelsen, og senere trak statstilskuddet til byggeriet længe ud. Men seks måneder før skolestart, blev planerne om Det Kristne Gymnasium sat i værk.

Det første år var i høj grad præget af ufærdiggjorte bygninger og skolens økonomi var særdeles stram. Gennem årene har elevsøgningen været svingende hvilket selvfølgelig har præget skolens økonomi. Men i forbindelse med en ny tilskudsordning i slutningen af 80'erne ændres de økonomiske vilkår så meget, at der blev plads til opsparing og senere byggeri af en ny idrætshal. De senere år har skolen gennemgået yderligere renoveringer og byggerier for at holde trit med nye behov. Skolen fik i efteråret 2012 istandsat spisesalen, så den nu fremstår lys og moderne. Skolen har renoveret alle klasselokaler. Skolen har pga. større elevinteresse valgt at udvide og har derfor netop færdigbygget et ekstra hus til kollegiet.

Studieretninger 
Gymnasiet tilbyder nedenstående studieretninger (2018). Alle studieretningerne bliver dog ikke med sikkerhed oprettet da de kræver en vis mængde tilmeldte elever.

 Matematik A – Fysik B
 Matematik A - Fysik A - Kemi B
 Matematik A – Samfundsfag B.
 Engelsk A – Samfundsfag B.
 Engelsk A – Spansk A - Tysk B.
 Musik A - Engelsk A
 Musik A - Matematik A

Uanset studieretning har skolens elever følgende obligatoriske fag:
Dansk A, Historie A, Religion C, Engelsk B, Idræt C, Oldtidskundskab C, 2. sprog (Tysk B/spansk A) Matematik C, Fysik C, Samfundsfag C, Biologi C, Mediefag eller Musik C.

Desuden har alle elever på KG alle tre år faget kristendom én time om ugen

Karakterer 
Det Kristne Gymnasium har gennem en årrække ligget på top 10 på Danmarks karakterlister. Nedenfor ses skolens karaktergennemsnit for perioden 2008-2012. 

 Eksamen 2008: 7,8.
 Eksamen 2009: 7,5.
 Eksamen 2010: 7,7.
 Eksamen 2011: 7,98.
 Eksamen 2012: 7,13.
 Eksamen 2014: 8,07
 Eksamen 2015: 8,3
 Eksamen 2016: 7,75
 Eksamen 2017: 8,32
 Eksamen 2018: 7,8
 Eksamen 2019: 8,11
 Eksamen 2020:
 Eksamen 2021:

Rektorer 
 1979–2004: Mogens Kappelgaard
 2004-2020: Karsten Hauge Mortensen
 Siden 2020: Jacob Daniel Leinum

Referencer 

Gymnasier i Danmark
Bygninger, konstruktioner og anlæg i Ringkøbing
Gymnasiale kostskoler i Danmark
Melinda and Melinda

Melinda and Melinda er en amerikansk dramafilm fra 2005 instrueret og skrevet af Woody Allen. Filmen havde premiere på den spanske filmfestival San Sebastian International Film Festival.

Medvirkende 
 Radha Mitchell
 Chloë Sevigny
 Jonny Lee Miller
 Chiwetel Ejiofor
 Will Ferrell
 Amanda Peet
 Steve Carell
 Wallace Shawn
 Larry Pine
 Brooke Smith

Modtagelse 
Filmen fik en blandet modtagelse blandt kritikerne. Konsensus på Rotten Tomatoes siger: "Woody Allen's uneven Melinda and Melinda fails to find neither comedy nor pathos in what seems like a rehash of his previous themes", med en friskhedsprocent på 53%.

Filmen indtjente på det amerikanske og udenlandske marked 20.085.825 mio. dollars.

Eksterne henvisninger 
 
 
 Melinda and Melinda på Box Office Mojo

Dramafilm fra USA
Amerikanske film fra 2005
Film instrueret af Woody Allen
Artist

En artist er en person, der optræder med sit indøvede nummer eller show i en varieté, en cirkusforestilling eller lignende. Begrebet benyttes  generelt om udøvende kunstnere. En artist kan således være  trapezkunstner, akrobat,  tryllekunstner,  bugtaler,  jonglør,  dyretæmmer,  hurtigtegner,  "tankelæser",  "drag queen",  manegeklovn etc., men også  musiker eller sanger.

Musikere kaldes artister, når de udøver kunst eller optræder, i modsætning til komponister. Den ophavsretlige beskyttelse af artister afviger fra den, som beskytter komponisters.

Se også 

 Gadeartist
 Gøgler

Eksterne henvisninger 
 Dansk Artist Forbunds hjemmeside

Stillingsbetegnelser
Donatella Versace

Donatella Versace (født 2. maj 1955) er en italiensk modedesigner. Hun er søster til den afdøde Gianni Versace, som er skaber til mærket Versace. 
Et år og 3 dage efter sin broders død, holdt hun sit første couture-modeshow for Versace. Modeshowets gang foregik over en swimmingpool, som hendes bror Gianni havde gjort ved hvert modeshow.

Eksterne henvisninger 

 Officielt website (på engelsk) 

Designere fra Italien
Urafstemning

Urafstemning er en afstemning hvor alle i en gruppe stemmer ved direkte valg og ikke gennem repræsentanter.

Urafstemning bruges blandt andet ved afstemning om faglige overenskomster, efter forhandlerne har færdiggjort forhandlingerne.

Afstemningslære